**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 08 /08/2024**

**Αριθ. Πρωτ. 15797**

**ΑΠΟΣΠΑΣΜΑ**

# Από το πρακτικό της αριθμ. 28ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **295**

**Λήψη απόφασης περί αποδοχής των όρων και αίτησης χρηματοδότησης στο πλαίσιο της με Α.Π.903/29-03-2024 Πρόσκλησης του Προγράμματος «ΣΤΕΡΕΑ ΕΛΛΑΔΑ» 2021-2027 με τίτλο: «΄Εργα ενεργειακής αναβάθμισης και αξιοποίησης ΑΠΕ σε δημόσια κτίρια και υποδομές».**

Στη Λιβαδειά σήμερα 06η Αυγούστου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 15463/02-08-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Τουμαράς Βασίλειος

3. Αγνιάδης Παναγιώτης Αν και είχε νόμιμα προσκληθεί

4. Καλλιαντάσης Χρήστους

5. Παπαβασιλείου Αικατερίνη

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών το υπ΄αριθμ. 15318/01-08-2024 έγγραφο του κ. Αντιδημάρχου των Οικονομικών Υπηρεσιών του Δήμου Λεβαδέων στο οποίο αναφέρονται:

*Κε Πρόεδρε,*

*Με την υπ’ αρ. πρωτ. 903/29-03-2024 Πρόσκληση του Προγράμματος «ΣΤΕΡΕΑ ΕΛΛΑΔΑ» 2021-2027 δίνεται η δυνατότητα υποβολής αίτησης χρηματοδότησης στο Πρόγραμμα με τίτλο «Έργα ενεργειακής αναβάθμισης και αξιοποίησης ΑΠΕ σε δημόσια κτίρια και υποδομές»****.***

*Η πρόσκληση αφορά στην υποβολή προτάσεων για την ενεργειακή αναβάθμιση υφιστάμενων δημοτικών και δημοσίων κτιρίων και υποδομών που λειτουργούν στην Περιφέρειας Στερεάς Ελλάδας, με δυνατότητα χρήσης συστημάτων διαχείρισης ενέργειας καθώς και αξιοποίησης Ανανεώσιμων Πηγών Ενέργειας (ΑΠΕ). Προτεραιότητα δίνεται σε ενεργοβόρα κτίρια των τομέων υγείας και εκπαίδευσης.*

*Τα προτεινόμενα έργα πρέπει να επιτυγχάνουν:*

*Α) εξοικονόμηση πρωτογενούς ενέργειας τουλάχιστον της τάξης 30% - 60% - επίτευξη «μεσαίας κλίμακας κτιριακής ανακαίνισης» όπως ορίζεται στη σύσταση (ΕΕ) 2019/786 της Επιτροπής - ή μείωση των άμεσων και έμμεσων εκπομπών αερίων θερμοκηπίου κατά τουλάχιστον 30% και*

*Β) βελτίωση της ενεργειακής απόδοσης του κτιρίου και κατάταξή του, σύμφωνα με τον ισχύοντα Κανονισμό Ενεργειακής Απόδοσης Κτιρίων [(ΚΕΝΑΚ), ΦΕΚ 2367/Β’/2017)], στην κατηγορία ενεργειακής απόδοσης Β’ ή και σε ανώτερη, εφόσον αυτό είναι οικονομικά και τεχνικά εφικτό.*

*Η επίτευξη του παραπάνω στόχου ελέγχεται με τη διενέργεια ενεργειακής επιθεώρησης και έκδοσης του σχετικού πιστοποιητικού (ΠΕΑ) πριν όσο και μετά την υλοποίηση των παρεμβάσεων ενεργειακής αναβάθμισης, σύμφωνα με τα οριζόμενα στον ΚΕΝΑΚ.*

*Οι παρεμβάσεις βελτίωσης της ενεργειακής απόδοσης των κτιρίων δύνανται, ενδεικτικά, να περιλαμβάνουν εφαρμογή συστήματος θερμομόνωσης στο κτιριακό κέλυφος, αναβάθμιση/αντικατάσταση συστημάτων θέρμανσης- παροχής ζεστού νερού για χρήση (ΖΝΧ), ψύξης, αερισμού, αντικατάσταση κουφωμάτων και υαλοπινάκων, αναβάθμιση συστημάτων τεχνητού ή/και φυσικού φωτισμού, τοποθέτηση διατάξεων εξωτερικής σκίασης κλπ.*

*Στο πλαίσιο της βελτίωσης της ενεργειακής απόδοσης μπορούν να εγκατασταθούν στα κτίρια συστήματα συμπαραγωγής ηλεκτρισμού και θερμότητας υψηλής απόδοσης (ΣΗΘΥΑ) και ΑΠΕ όπως, ενδεικτικά, ηλιοθερμικά συστήματα για παραγωγή ΖΝΧ/υποβοήθηση εγκαταστάσεων θέρμανσης, συστήματα γεωθερμικών αντλιών θερμότητας κλπ.*

*Επιπρόσθετα, είναι δυνατή η εγκατάσταση συστημάτων διαχείρισης ενέργειας κτιρίου (BEMS) και λοιπών διατάξεων αυτοματισμού που συμβάλλουν στην εξοικονόμηση ενέργειας.*

*Η αξιοποίηση των ΑΠΕ μπορεί επίσης να αφορά σε δράσεις αυτοπαραγωγής ηλεκτρικής ενέργειας και αποθήκευσής της, εφόσον δεν αποτελούν αντικείμενο εμπορικής εκμετάλλευσης. Δυνατή είναι, αποκλειστικά, η εφαρμογή του ενεργειακού συμψηφισμού (net metering) ή του εικονικού ενεργειακού συμψηφισμού (virtual net metering) σύμφωνα με τα άρθρα 14 Α & 14Β του ν. 3468/2006, όπως ισχύει.*

*Στο πλαίσιο των ανωτέρω, προτείνω όπως εισηγηθείτε στο Σώμα, τη λήψη απόφασης για:*

***Α)*** *περί αποδοχής των όρων και αίτησης χρηματοδότησης στο πλαίσιο της με Α.Π.903/29-03-2024 Πρόσκλησης του Προγράμματος «ΣΤΕΡΕΑ ΕΛΛΑΔΑ» 2021-2027 με τίτλο «****Έργα ενεργειακής αναβάθμισης και αξιοποίησης ΑΠΕ σε δημόσια κτίρια και υποδομές****»*

***Β)*** *Την εξουσιοδότηση του Δημάρχου να προβεί σε οποιαδήποτε άλλη ενέργεια που ήθελε απαιτηθεί προκειμένου να υποβληθεί η εν λόγω πρόταση και την υπογραφή των απαιτούμενων εγγράφων.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

--Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αριθ. πρωτ. 903/29-03-2024 Πρόσκληση του Προγράμματος «ΣΤΕΡΕΑ ΕΛΛΑΔΑ» 2021-2027

-Την με αριθ. πρωτ. 15318/01-08-2024 εισήγηση του Aντιδημάρχου των Οικονομικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α)** Αποδέχεται τους όρους και την αίτηση χρηματοδότησης στο πλαίσιο της με αριθ. πρωτ. 903/29-03-2024 Πρόσκλησης του Προγράμματος «ΣΤΕΡΕΑ ΕΛΛΑΔΑ» 2021-2027 με τίτλο : «**Έργα ενεργειακής αναβάθμισης και αξιοποίησης ΑΠΕ σε δημόσια κτίρια και υποδομές**».

**Β)** Εξουσιοδοτεί τον Δημάρχο Λεβαδέων κ. Δημήτριο Κ. Καραμάνη να προβεί σε οποιαδήποτε άλλη ενέργεια που ήθελε απαιτηθεί προκειμένου να υποβληθεί η εν λόγω πρόταση και την υπογραφή των απαιτούμενων εγγράφων.

. **Η παρούσα απόφαση πήρε αριθμό 295/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστους

4. Παπαβασιλείου Αικατερίνη

6. Μίχας Δημήτριος

.

ΠΙΣΤΟ ΑΠΟΣΠΑΣΜΑ

Λιβαδειά 08 -08-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ